b'\n_START_ARTICLE_\nDuhos\n_START_PARAGRAPH_\nDuhos je skra\xc4\x87eni naziv za Duhovnost osje\xc4\x8dkih studenata.\n_START_SECTION_\nO Duhos-u\n_START_PARAGRAPH_\nZajednica studenata Duhovnost osje\xc4\x8dkih studenata okuplja studente Sveu\xc4\x8dili\xc5\xa1ta Josipa Jurja Strossmayera u Osijeku. Zajednica je okupljena oko sveu\xc4\x8dili\xc5\xa1nog kapelana p. Arkadiusza Krasickog, CSSp koji je studentski du\xc5\xa1obri\xc5\xbenik na Osje\xc4\x8dkom sveu\xc4\x8dili\xc5\xa1tu._NEWLINE_Zajednica je otvorena svim studentima a susrete nerijetko posje\xc4\x87uje i radni\xc4\x8dka mlade\xc5\xbe, profesori Sveu\xc4\x8dili\xc5\xa1ta, kao i ostali gra\xc4\x91ani. Kao \xc5\xa1to su u vjeri i op\xc4\x87enito zajedni\xc5\xa1tvu i duhovnom napretku dobro do\xc5\xa1li svi, tako je i zajednica Duhos bez formalne strukture i hijerarhije otvorena prvenstveno svim studentima Sveu\xc4\x8dili\xc5\xa1ta a zatim i ostalima kojima odgovaraju sadr\xc5\xbeaji koje organizira.\n_START_SECTION_\nUloga sveu\xc4\x8dili\xc5\xa1nog kapelana\n_START_PARAGRAPH_\nStudentski (sveu\xc4\x8dili\xc5\xa1ni kapelan) na Sveu\xc4\x8dili\xc5\xa1tu J.J.Strossmayera djeluje od 2006. Prvi i trenuta\xc4\x8dni kapelan je p. Arkadiusz Krasicki, CSSp (p. Arek) iz Dru\xc5\xbebe Duha Svetoga.\n_START_SECTION_\nOrganizacija djelovanja\n_START_PARAGRAPH_\nDUHOS je organizacija prvo neformalno ostvarena kao zajednica studenata od strane sveu\xc4\x8dili\xc5\xa1nog kapelana Sveu\xc4\x8dili\xc5\xa1ta J.J. Strossmayera p. Arkadiusza Krasickog, CSSp u sklopu njegovog djelovanja na spomenutom Sveu\xc4\x8dili\xc5\xa1tu. Kroz godine djelovanja razvilo se nekoliko \xe2\x80\x9edivizija\xe2\x80\x9c odnosno tematskih glavnih podru\xc4\x8dja djelovanja, a to su duhovni sadr\xc5\xbeaji i aktivnosti koji su temelj i polazi\xc5\xa1te za ostale u koje se ubrajaju edukativne aktivnosti, potom se istaknulo volontersko podru\xc4\x8dje aktivnosti te sadr\xc5\xbeaji koji se ti\xc4\x8du unapre\xc4\x91enja studentskog i svakodnevnog \xc5\xbeivota._NEWLINE_Glavna i odgovorna osoba u DUHOS-u je trenutni osje\xc4\x8dki sveu\xc4\x8dili\xc5\xa1ni kapelan p. Arkadiusz Krasicki, odnosno oko funkcije sveu\xc4\x8dili\xc5\xa1nog kapelana okuplja se DUHOS kao zajednica ljudi i organizacija, te okuplja prvenstveno studente, zatim radni\xc4\x8dku mlade\xc5\xbe i profesore koji svi kao volonteri djeluju o organizaciji ne nastoje\xc4\x87i ostvariti financijski interes ve\xc4\x87 doprinos Sveu\xc4\x8dili\xc5\xa1tu i dru\xc5\xa1tvu vo\xc4\x91eni misijom svog djelovanja putem aktivnosti koje organiziraju.\n_START_SECTION_\nMisija DUHOS-a\n_START_PARAGRAPH_\nMisija DUHOS-a: uno\xc5\xa1enje odu\xc5\xa1evljenja zdrave kr\xc5\xa1\xc4\x87anske duhovnosti na Sveu\xc4\x8dili\xc5\xa1te J.J. Strossmayera, promi\xc4\x8du\xc4\x87i vjeru i znanje kao dvije komplementarne dimenzije, te duhovnost u svim aspektima suvremenog studentskog i svakodnevnog \xc5\xbeivota.\n_START_SECTION_\nSlogan\n_START_PARAGRAPH_\nCilj je vjeru i znanje kao dvije komplementarne dimenzije na Sveu\xc4\x8dili\xc5\xa1tu J.J. Strossmayera u Osijeku._NEWLINE_Geslo: Kada dovr\xc5\xa1i pouku, re\xc4\x8de \xc5\xa0imunu: "Izvezi na pu\xc4\x8dinu i bacite mre\xc5\xbee za lov." Lk 5:4\n_START_SECTION_\nPortal Duhosa\n_START_PARAGRAPH_\nZajednica DUHOS virtualno egzistira putem portala www.duhos.com koji postoji ve\xc4\x87 \xc4\x8detvrtu godinu. Portal je napravljen u CMS sustavu Joomla a odr\xc5\xbeavaju ga sami studenti DUHOS-a._NEWLINE_Svakodnevno se mogu prona\xc4\x87i tekstovi duhovnog nadahnu\xc4\x87a, reporta\xc5\xbee i vijesti DUHOS-a, svjedo\xc4\x8danstva studenata i informacije o djelovanju DUHOS-a kao i pozivi na aktualna okupljanja. Neke od iznimno posje\xc4\x87enih rubrika na portalu su:\n_START_SECTION_\nDuhovni sadr\xc5\xbeaji\n_START_PARAGRAPH_\nDuhovni sadr\xc5\xbeaji su vo\xc4\x91eni od strane sveu\xc4\x8dili\xc5\xa1nog kapelana, a uklju\xc4\x8duju klanjanja i svete mise, koji se od ak. godine 2010./2011. odr\xc5\xbeavaju redovito u kapelici Snje\xc5\xbene Gospe u Osijeku. Uz to, zajednica se okuplja u molitvi (molitvena zajednica \xc4\x8cISTO SRCE srijedom) te na duhovnim obnovama i seminarima.\n_START_SECTION_\nEdukativne aktivnosti\n_START_PARAGRAPH_\nOrganiziraju se te\xc4\x8dajevi stranih jezika (engleskog i talijanskog), \xc5\xa1kola gitare, jezi\xc4\x8dna \xc5\xa1kola - te\xc4\x8daj govorni\xc5\xa1tva, znanstvene tribine za studente.\n_START_SECTION_\nDuhovna knji\xc5\xbenica\n_START_PARAGRAPH_\nU DUHOS-u je pokrenut projekt Duhovne knji\xc5\xbenice (od 2010. godine) a odnosi se na otvaranje i djelovanje skromne iako funkcionalne knji\xc5\xbenice duhovnih knjiga koje studenti mogu besplatno posu\xc4\x91ivati (u uredu na EFOS-u) a do sada sadr\xc5\xbei preko 500 naslova dostupnih studentima cijelog Sveu\xc4\x8dili\xc5\xa1ta.\n_START_SECTION_\nVolontiranje\n_START_PARAGRAPH_\nAnga\xc5\xbeman oko drugih u potrebi jedna je od aktivnosti zajednice Duhos. Prema dogovoru nekoliko puta mjese\xc4\x8dno studenti zajedni\xc4\x8dki volontiraju u Domu za djecu Klasje i Stara\xc4\x8dkom domu u Osijeku.\n_START_SECTION_\nUnapre\xc4\x91enje studentskog i svakodnevnog \xc5\xbeivota\n_START_PARAGRAPH_\nSusreti poput biciklijada, ro\xc5\xa1tiljanja, okupljanja u novom studentskom domu ili uredu na EFOS-u, hodo\xc4\x8da\xc5\xa1\xc4\x87a u Aljma\xc5\xa1, duhovni put na more, akcije prikupljanja stvari za pomo\xc4\x87 potrebitima (npr. Studenti za studente), studentski zbor VIS DIOS, uz osobne razgovore i brigu studentskog kapelana, doprinose mladim ljudima u duhovnom a tako i bilo kojem drugom obliku osobnog napretka.'